Document ID: 31989R0287

Title and Content:
***** ΚΑΝΟΝΙΣΜΟΣ (ΕΟΚ) αριθ. 287/89 ΤΗΣ ΕΠΙΤΡΟΠΗΣ της 3ης Φεβρουαρίου 1989 για αναστολή του κανονισμού (ΕΟΚ) αριθ. 732/88 για τον καθορισμό των λεπτομερειών πωλήσεως στις ένοπλες δυνάμεις των κρατών μελών βοείων κρεάτων που κατέχονται από τους οργανισμούς παρεμβάσεως Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 4132/88 (2), και ιδίως το άρθρο 7 παράγραφος 3, Εκτιμώντας: ότι με τον κανονισμό (ΕΟΚ) αριθ. 732/78 (3), όπως τροποποιήθηκε τελευταία από τον κανονισμό (ΕΟΚ) αριθ. 1809/87 (4), η Επιτροπή έχει προβλέψει πωλήσεις βοείων κρεάτων στις ένοπλες δυνάμεις στα πλαίσια ειδικών μέτρων διαθέσεως· ότι λαμβάνοντας υπόψη την παρούσα κατάσταση των αποθεμάτων παρεμβάσεως θα πρέπει να ανασταλεί ο εν λόγω κανονισμός· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 732/78 αναστέλλεται. Άρθρο 2 Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 3 Φεβρουαρίου 1989.

Classification Labels:
2997
2972
572
151

Label Descriptions:
{"2997": "Ένοπλες δυνάμεις", "2972": "ΕΘΝΙΚΗ ΑΜΥΝΑ", "572": "Στρατός", "151": "ΔΙΕΘΝΕΙΣ ΣΧΕΣΕΙΣ"}

EuroVoc IDs (Original): 2449
2628
5268
2737

EuroVoc IDs (Expanded): 2449
2628
5268
2737

Dataset Source: meu

Split: train